Ditsem Nuus - Afrikaner Opheffing
Afrikaner Opheffing	(25)
Projek Vooruit is ‘n inoverende inisiatief deur jeugdige personeel van AfriForum om ekonomiese bemagtiging onder Afrikaners te bewerkstellig en Afrikaner-entrepreneurskap te bevorder. Vooruit bied inligtingseminare en opleiding aan en verskaf advies oor entrepreneurskap.
Jare gelede was daar in die beroemde Louvre Museum in Parys ‘n skildery met die titel Skaakmat. Dit het die Satan uitgebeeld wat smalend oor sy skaakopponent uittroon omdat hy sy teenstander se siel gewen het. Die opponent word uitgebeeld as ‘n jong man, sy kop gebuig in vernedering: hy’s verslaan en verslae. En die Satan lag oorwinnend. Daar is ‘n paar skaakstukkies op die bord oor en die woord “Skaakmat” is oor die skildery geverf.
‘n Ouerige man stap eendag deur die Louvre en stop by die skaakspel. Vir lank staan hy na die prent en kyk en toe begin by skielik uitroep: “Dit is 'n Ieuen, dis ‘n leuen!” Ander mense in die galery het kom kyk wat aangaan. “Wat is die Ieuen?” vra hulle terwyl hy die woorde bly skree. Toe die kurator van die museum opdaag, wil hy uiteraard weet: “Meneer, is hier ‘n probleem?”
Die man kyk die kurator in die oë en sê: “Ek is 'n eertydse Franse skaakkampioen en ek sê vir jou dit is ‘n Ieuen! Die skilder sal die skildery moet verander, of hy sal die titel moet verander. Kyk, die spel is nie oor nIe! Dis nie skaakmat nie. Die koning het nog 'n skuif!”
Onthou vandag: Niks is ooit finaal nie. Niks is ooit so sleg as wat die lyk nie. Want ... die Koning - jou Here - het altyd nog 'n skuif.
In hierdie tyd waarin die ANC-regering duidelik oorlog verklaar het teen die blanke burgers in die land en op elke terrein meganismes in plek stel om die blanke, in besonder die Afrikaner, te ontmagtig en selfs uit te wis, het dit na ons mening tyd geword vir regsinnige Afrikaners om binne die wet militant te raak. Dit het tyd geword om 'n politieke voorhoede te hê wat die dinge by die naam noem – onteiening sonder vergoeding is blatante diefstal en totaal onaanvaarbaar, daaglikse vermoording van blankes deur swartes moet onmiddellik stop en vergelding moet wees lewe vir 'n lewe, belastinggeld van blankes moenie langer gebruik word om hulle te ondergrawe nie en kwotasportspanne moet summier geboikot word, ens.
Genoeg is genoeg het 'n cliché geword, maar dit is onverbiddelik tyd om die streep te trek - ter wille van oorlewing en 'n eie toekoms.
Dit is onverklaarbaar hoe die Afrikaner in die tagtiger- en vroeë negentigerjare goedsmoeds toegelaat het dat regering oor homself uit sy hande geneem word en oorhandig word aan 'n swart meerderheid gelei deur die terroristiese ANC. Sedertdien het die land net afdraande gegaan en kan tot 'n mate verstaan word dat die Afrikaner gehoop het dat daar regmatig 'n plek vir hom in die nuwe bedeling sou wees.
Helaas het hierdie hoop beskaam en word inderdaad 'n onverklaarde burgeroorlog op verskillende terreine teen die Afrikaner gevoer. Daarvan getuig regstellende aksie, SEB, sportkwotas, onophoudelike moorde van swart op wit, veral plaasmoorde, wel deeglik.
Wat egter in die tweede plek onverklaarbaar is, is hoe die Afrikaner grootliks stilswyend was met die ongelooflike staatskaping wat Jacob Zuma van dag een af van sy presidentsaanvaarding in 2009 van stapel gestuur het. Die resultaat is dat Suid-Afrika 'n misdaadparadys geword het, internasionaal afgegradeer is na rommelstatus en tans huiwer op die randjie van staatsbankrotskap.
Die vloedgolf gesamentlike optrede die afgelope Maandag kan egter gesien word as 'n teken dat die Afrikaner finaal keelvol is, besig is om wakker te word en bereid is om op te staan vir sy toekoms in hierdie land. Ons sê dat aan hierdie nuwe beweging momentum gegee moet word deur 'n omvattende en doelgerigte aksiestrategie, wat bestaan uit o.m. innoverende veiligheidsbeplanning, onderlinge ekonomiese bemagtiging, grootskaalse maatskaplike opheffing, belastingweerhouding en inbetaling in 'n trustfonds, 'n nuwe skole- en tersiêre opleidingsbedeling vir die Afrikaner, samesnoerende politieke leiding onder 'n nuwe vaandel en les bes verootmoediging en vereniging onder die wil van Christus.
'n Ingrypnde nuwe bedeling vir die Afrikaner – die Boerevolk - is dus nou noodsaaklik.
Beroep op Afrikaner-erfenis
In 'n mediaverklaring sê dr. Pieter Groenewald, leier van die VF Plus: “Erfenisdag Sondag 24 September is daar om ook die erfenis van die Afrikaner te herdenk. Die Afrikaner het ŉ ryke erfenis en het Suid-Afrika uitgebou as een van die welvarendste lande in Afrika. Die bedenklike poging van die ANC-regering en ander politieke leiers om die geskiedenis en erfenis van die Afrikaner te demoniseer, moet die Afrikaner nie intimideer nie, maar moet hy sy kop optel aangesien hy ook met trots kan praat oor sy verlede.
“Erkenning moet gegee word aan alle kulture in Suid-Afrika, want slegs deur die erkenning van ons verskille en ons kulture, en wedersydse respek vir daardie verskille, kan ons ŉ vooruitstrewende land bou. Indien die ANC-regering ernstig is dat hy nasionale kohesie wil bevorder, moet hy ophou om die verlede en die geskiedenis van die Afrikaner net sleg te maak. Erkenning moet gegee word aan die groot bydrae wat die Afrikaner gelewer het en steeds lewer in die belang van al Suid-Afrika se inwoners.”
AfriVriendelik Entrepreneur van die Jaar-kompetisie
AfriVriendelik, 'n inisiatief van AfriForum, bied tans 'n Entrepreneur van die Jaar-kompetisie aan met die oogmerk om entrepreneurs te bemagtig en te motiveer. Die enigste vereistes vir die kompetisie is dat 'n onderneming reeds 'n jaar lank in bedryf moet wees, dat dit kliënte in Afrikaans moet bedien en dat dit 'n teenwoordigheid op sosiale media moet hê.
Inskrywings sluit op 5 Oktober 2017, waarna 10 finaliste aangewys sal word, waarvoor die publiek dan tussen 10 en 20 Oktober kan stem en waarna die finale beoordeling plaasvind. Die volgende pryse is op die spel: ’n Video (advertensie) vir die onderneming se persoonlike verspreiding op sosiale media / ’n Webtuiste (splinternuut óf ’n opgradering van huidige webwerf) en gratis hostingkoste vir een jaar / ’n Mentorsessie / Hulp met die skep van sosiale en aanlynteenwoordigheid / ’n Apple MacBook Air / ’n Artikel in Forum Tydskrif met sy meer as 150 000 eksemplare.
Vir meer besonderhede besoek www.afrivriendelik.co.za.
Skreiende blanke armoede: Voorgestelde opheffing